
JN on multo postquam, qui nostrae poGsis indoli atque prin- 
cipiis investigandis operam dederunt viri docti, alliterationis, 
quae dicitur, vestigia secuti sunt eiusque de legibus et 
usu in carminibus vetustissimis disputare inceperunt, illud 
studium etiam ad linguam latinam et graecam translatum 
est. Ac primum quidem quaestio illa, quamvis a priorum 
temporum grammaticis non esset neglecta, parvi videbatur 
momenti neque magnum promittebat eventum. 

Deterrebat, ni fallor, sententia Lachmanni, v. illustr., 
qui*) alliterationem ab usu graecae linguae plane ab- 
horrere, linguae latinae non nisi in priscorum fortasse 
poeftarum operibus hic illic percipi posse confirmavit. 

Cum autem magis magisque animus attenderetur ad 
priscae latinitatis sermonem rationemque, cum reliquiae 
illius aetatis emendarentur et corrigerentur, virum, quem 
supra nominavimus doctissimum, in hac re erravisse 
apparebat. 

Iam delectabat, vestigia alliterationis vel in aliorum 
populorum sermone sequi, quod huic quaestioni nova attulit 
incrementa. 



*) v. Halle^schc Encyclopadie s. v. Alliteration et Lachmann 
Kl. Schr. I, 138: „es ist wohl wahrscheinlich, dass die Alliteration 
nrsprdnglich germanisch sei, wahrend cs zweifelhaft bleiben mag, ob 
dcr Reim nicht vielleicht aus dem Oricnt gekommen ist. Dennoch 
war es nicht eben thoricht, im Homer die Alliteration zu suchen, 
wohl aber, sie darin zu finden; bei den uralten romischen Dichtorn 
wurdc man vielleicht nicht vergebens suchen*. 

• ## A"cfee8*sit", quod multi nostrae aetatis poGtae Germani, 
omnibus artificiis confarreandi, ut ita dicam, homoeoteleutis 
versus suos plane exhaustis, ad vetustum illum usum re- 
dierunt, imprimis illi, qui argumenta sua et fabulas ex 
heroicis nostrae gentis temporibus depromebant, ut rebus 
antiquis antiquum darent colorem. 

Itaque factum est, ut iam ubique in carminibus nostrae 
gentis atque aetatis illam dicendi figuram inveniamus et 
ad eam percipiendam a pueris quodammodo assuefacti simus, 
magis profecto assuefacti quam aequales nostri, qui non 
sint Germani. Qua de causa a nostratibus grammaticis de 
alliteratione identidem disputatam est, ab aliorum popu- 
lorum viris doctis hanc quaestionem omnino*) fere ne- 
glectam videmus. 

Atque si hoc loco de alliterationis usu Plautino paucis 
disserere conatus sum, ea de causa feci, quod, qua natura 
atque indole haec orationis figura in lingua latina fuerit, 
ex Plauti serinone optime aptissimeque explicari posse 
crcdiderim. Nihilominus facere non possum, quin usum 
illius formulae vel in aliis priorum posteriorumque tem- 
porura monumentis expendam et constituere contcndam, 
quomodo orta sit alliteratio et quam vim habeat in gentis 
Latinae sermone, quamobrem decreverit et quando eva- 
nuerit, quia hac quaestione usus Plautinus certe quodam- 
modo illustrabitur. 

Bei igitur explorandae initium altius paullo videtur 
petendum esse: 

Infantiam quasi orationis humanae omnino magis lege 
affinitatis et similitudinis, quam varietatis vcrba componere 
in effingendis, quae sentiantur, tam verisimile atque com- 
prehensibile, quam ex rerum ratione et natura est. Con- 



*) excepto Havet, qui in libri de Saturnio Latinorum versu 
Parig, 1880, p. 424, uberius de hac orationis figura ogit, 

templantes enim sermonis vulgaris consuetudinem per- 
cipimus, simplicitatem quandam mentis non ita in longis 
impeditisque cogitandi, comprehendendi, dicendi itineribus 
versatae, abesse a cultus comptioris atque eruditioris con- 
tentione, ab aetatis laetius provectae studio, arte quadam, 
quae proferantur, ornandi atque variandi, contentam esse 
repetendis verbis vel eisdem vel simile sonantibus, „sibi 
placere", quod Columna dicit, (p. 60. edid. Hessel.) „in 
verborum syllabarumque earundem similiumve iteratione, 
ita, ut cumulentur verba, quae eandem notionem et for- 
mationem atque hinc literas easdem habeant, tum ut ad- 
iungantur alia eodem sono u . Cum, quae proxima sunt, con- 
quirantur, in narranda aliqua re et cxponenda crebrae ver- 
borum vel eorundem vel inter se cognatorum iterationes 
inscientibus vel neglegentibus excidunt atque incuriose coo- 
riuntur; in colloquiis proposita ita diiudicat, qui respondet, 
ut vel cum susceptione eoruudem, quae ab altero paullo 
ante audiverit, verborum se aut consentire cum eo aut ab 
eo dissentire demonstrct, vel ut illius verba in suam vertat 
sententiam. 

Atque infantiore quodammodo complurium linguarum 
aetate, cum vel ab hoc usu, quasi eodem loco perma- 
nendi, neque migrandi in aliena, ne dicam gaudium, certe 
animadversio non modo sensus, sed etiam soni similitudinis 
non abesset, accessit, ut iam literarum singularum in verborum 
initiis positarum concentus, iam vocabulorum in ordine ser- 
monis se sequentium consonantia*), ut ita dicam, externa — 
quae non spectabat ad sententiarum, sed ad corporum 
similitudinem — exsisteret, coorta perciperetur, percepta 

*) v. W. Grirara „zur Geschichte dcs Rcims" Abh. der Akad. 
1851 p. 697: jGleichklang fiudet sich leicht unbeabsichtigt und von 
selbst ein und ist wahrscheinlich von dcn meisten Volkern schon in 
fruhen Zeiten in der Dichtnng odcr docb in Formeln und Spruchen 
angewendet worden". 

quaereretur. Congerebantur enim insito quodam concentus 
studio, saepius sponte videntur convenisse in formandis et 
declarandis sententiis verba, quae paribus literis tamquam 
in capite positis ornata erant atque coniuncta, 6fxoioxe<paAa, 
quia iteratis eo modo vel singulis literis huic aurium de- 
lectationi similitudinisque efferendae desiderio serviebatur. 
Quo duce exsistebant concentu coniuncta, dicta illa breviter, 
formulae vulgares, proverbia, trita usu, quae, quia verba 
convocata quasi eodem illo sono signoque acrius impin- 
guntur auribus, concrescebant velut cognata, iam, quia 
communi illi studio sensuiquo omnibus insito respondebant, 
servata semper eadem figura omnium erant in ore. 

Processit etiam in consuetudine vulgari complurium 
linguarum usus ille ad quaerendas maiores eiusmodi de- 
licias: artificiosius enim vel synonyma et verba sibi respon- 
dentia arctiore consonantiae illius vinculo continebantur, — 
ut quasi „cognatum concordia" commoveamur — vel, lusu 
quodam, opposita acutius acerbiusque soni similitudine 
segregabantur. 

Neque mirum est, adhibuisse eos, quibus aliquid 
publice dicendum scribendumve esset, quamdiu quidem ab 
usitato genere dicendi non discederent, id, quod adeo e 
consuetudine linguae esset, certe, ubi occurreret, non 
vitasse. Qui quidem oratores et scriptores saepe- 
numero illius literarum consonantiae non modo usum, 
sed etiam desiderium, artificiis novis expositis, summopere 
auxerunt, ludentes in coniungendo synonyma, vel contraria 
paribus, a quibus incipiebant, literis, vel aliis eiusmodi 
facetiis auditorum aures permulcentes et captantes; quae 
dictiones, quia a pluribus audiebantur vel legebantur, 
diutius in omnium conspectu et memoria manebant. Nisi 
insita haec et inveterata, sed fortuita et temere orta vel 
non animadversa essent, in siugulis linguis non possent 
esse tam )ate effusa, 

Ne autem quis credat, perverse nos iterationem vocum 
cum illa literarum singularum consonantia coniunxisse et 
ab eodem fonte quasi duxisse, sibi in mentem revocet, 
utrumque valere una, una defiorescere, ita, ut alterum sine 
altero velut cognato vivere neque voluisse neque potuisse 
videatur. 

Cum enim, varietatem sequens, dicendi ars procedit 
ad ornatum, ut auribus delicatioribus satisfaciat, simplices 
illae iterationes verborum contemnuntur, concentus lite- 
rarura, potes dicere, „naturales tt evanescunt paullatim, ut 
extrinsecus petiti, nec fere accipiuntur nec audiuntur, nisi 
artificio quodam elaborati offerantur. 

Itaque nobis videtur distinguendus esse naturalis vel 
subitus atque fortuitus illius consonantiae usus ab arti- 
ficioso, cogitato, quaesito, vulgaris a rhetorico. Priore 
aetate quarundam linguarum naturalem valuisse, proprium 
aetatis incomptioris , interdum cum lusu verborum con- 
iunctum, posteriore artificiosum percrebruisse affirrnaverim, 
similitudine soni similia aut contraria arctius continentem 
aut acrius secernentem vel aliis facetiis aures delectantem 
atque irretientem. 

Atque in lingua Graeca paullo diffusiorem illius for- 
mulae usum fuisse, quam fere credere solemus, Mahly*) 
nobis probavit, in Germanorum carminibus alliteratio ad 
„versus longos" componendos aliquamdiu necessaria erat, 
H. Jordan**) monet, eam vel apud Celtas et Fennos ut 
ornamentum sermonis adhiberi et Tartarorum Mongolo- 
rumque non minus orationem sollemnem quam carmina et 
proverbia ea esse instructa. Quod si nobis in mentem 
revocaverimus, sane intellegemus, huius figurae usum vel 



*) v. Neues schweizerisches Museum 1864 p. 207—259. 
**) Kritische Beitrago zur Geschichto der lateinischen Sprache 
167-188. 

earom gentium, quas nomine indo-europaearum complecti 
assuevimus, fines transgredi, et mihi quidem probabile 
videtur, alliterationem in singulis gentibns sponte oriri 
et potuisse et posse. Ideo, si duarum gentium propria 
est, ea re sola non satis apparet, easdem gentes inter se 
propinquiore affinitate coniunctas esse, quam alias, quarum 
sermo alliteratione careat. Ergo, quod supra dictum, in- 
fantiae potius, imperitiae cuiusdam, usus vulgaris signum 
in singularum linguarum vita eam putaverim, quam certum 
communis originis vestigium. 

Sed iam conemur agere de principiis illius formulae 
in lingua latina. Ad quae constituenda nuper plurimum 
contulit H. Jordan in libri, cui inscripsit „Kritische Bei- 
tr&ge zurGe3chichte der lateinischenSprache* p. 167. — 188., 
quem in hac commentatione sequimur. 

Antiquissima aetate sermonis latini vel in oratione 
pedestri hanc figuram viguisse, si, quae supra de initio 
atque origine alliterationis constituta sunt, reputamus, mirum 
iam non videtur. Ex proverbiis igitur similibusque dictioni- 
bus, quarum si non semper forma, at certe origo sine 
rythmo vel metro fuisse debet, alliterationem effloruisse 
confitendum est. Deinde alliteratio saepe adhibebatur, cum 
quis significantius et sententiosius, sollemnius et gravius 
aliquid pronunciare, confirmare, demonstrare vellet; quam- 
obrem formulae sbllemnes, formulae precandi, normae 
iuris vel divini vel profani, qualcs multae orationi pedestri 
addicendae sunt (v. Jordan 1. 1. p. 179.— 184.), non raro 
alliteratione ornatae erant. Non paucae tamen illo ornatu 
carebant. Itaque neque rythmus neque alliteratio in his 
formulis necessaria erant. 

Quod sermonem pedestrem adeo ornabat, amplificabat, 
locupletabat, po6tis scilicet antiquissimis acceptum erat, 
praecipue Germanis et Romanis. Itaque cum in compa- 
randa eorum reliquiarum indole, origine, historia grammatici 

quidam constituissent, versum saturnium, antiquissimum 
poGsis Latinae vel Italicae metrum, simillimum esse illius 
„versus longi", non multo post sibi persuaserunt, etiam in 
lingua latina priscis temporibus alliterationem ut versus 
componendi rationem atque legem viguisse. In trac- 
tandis enim antiquissimae aetatis carminibus latinis con- 
firmant, in eis reperiri, quod nostrates nominent „Stabreim a . 
Quam severissimam alliterationis formam in linguae nostrae 
carminibus usque ad saeculum IX. p. Chr. n. adhibitam 
cognoscimu8. Illa enim aetate ratione certa et quasi lege 
lapidea in quovis versu longo vel quatuor, vel tres, vel 
certe duae syllabae, ictu ceteris antecedentes ita inter 
se reddebantur concinentes, ut in duobus hemistichiis 
vel binae voces vel singulae, vel ut in altero duae, in 
altero una eadem alliteratione, partim certis pedibus ad- 
dicta, coniungerentur. 

Sed ne v. saturnius quidem, quomodo saltem nunc a 
plurimis viris doctis definitur, nostratium versus longi adeo 
similis est; nedum alliteratio Romana talis sit, qualis in 
nostrae gentis carminibus exsistit. 

Nostrae enim po^sis versus longi ex octo pedibus 
constant, rythmice feriendis; in utroque hemistichio 
quaternae arses sint necesse est. Theses ubique aut plane 
omitti aut ex compluribus syllabis constare possunt, quia 
non solum arses, quae praecedunt, ubique ad terna tempora 
extendi possunt, atque per se pro totis trochaeis sunt, sed 
etiam theses ubique possunt solvi. At saturnium, qui lege 
quantitatis metiuntur eiusque hemistichiis tres vel duas 
arses addicunt, inter quas certis modo locis theses omitti 
vel solvi possint, illi hunc versum non ita apte cum „versu 
longo" comparant. 

Si porro alliteratio ad versus componendos non minus in 
Romanis quam in nostrae po^sis carminibus necessaria fuisset, 
in omnium alicuius carminis versuum binis hemistichiis 

eam exstare oporteret; praeterea autem eos modo versus 
acciperemus, in quorum utroque hemistichio singulae syl- 
labae, alliteratione coniunctae, sub ictum caderent, nam 
non nisi hac ratione in nostris carminibus alliteratio, ut 
ita dicam, legalis constituitur. 

Sin vetustissimum alliterationis usum, quoad quidem 
ex carminum Latinorum reliquiis cognosci potest, expen- 
derimu8, admodum parvum numerum versuum reperiemus, 
quorum hemistichia alliteratione nostratium more adhibita 
contineantur; itaque, si unquam ulla aetate alliteratio in 
po6si latina ad versus componendos necessaria erat, 
sane vestigia illius usus leviora esse non possunt. 

Guius rei argumenta Henrico Jordan debemus, qui 
(L 1. p. 172.) computavit, quot versus in poesis epicae et 
dramaticae reliquii3 alliterationem ostendant, tum anti- 
quissimos versus Saturnios ad alliterationis usum atque 
originem constituenda percensuit. Qua ratione demon- 
stratur, in operibus Ennii circiter septimum quemque 
versum, in Lucilii decimum, in Lucretii septimum, in Plauti 
nonum, in Terentii vigesimum alliteratione esse praeditum, 
tum in reliquiis Livii, Naevii, inscriptionum sepulcr. et 
votivar. quintum fere versum alliterationem osiendere, 
cum in centum sexaginta v.v. saturniis triginta fere 
alliterationes inveniantur. Sane tenue vestigium necessarii 
illius figurae usus. 

Ne in Arvalium et Saliorum quidem carminibus, anti- 
quissimis saturnii latini reliquiis, alliteratio similis est 
alliterationi, quam in nostris „versibus longis" adhibitam 
videmus. Quare concludendum est, etiam alia carmina 
sacra, quae nobis iam non exstant, alliterationem, quam 
diximus necessariam, non adhibuisse. 

Perexigua est alliteratio in carmine fratrum Arvalium, 
cui Jordan (1. 1. p. 176.) unam modo alliterationem nostratium 
more adhibitam addicit. Quae, cum vocalibus constituatur, 

certe non ita acute auribus impingitur; tum duas in singulis 
hemistichiis factas demonstrat. Sed quamvis praeter voces 
illas „alternei advocapit", „incurrere in tf „fu fere" (v. 
Jordan 1. 1. p. 192. et 203.) in versu tertio etiam „Satur — 
Sali 8ta" fortasse ut alliteratio audiri possit, quae etiam 
acuitur voce „semunis tt proximi versus*), tamen illa 
alliteratio cum nostrae gentis alliteratione comparari non 
potest, ubique libera est, non legalis. 

Neque maioris momenti est alliteratio in carminis 
Saliorum versibus 

divum dmpta cante diviim deo sripplicante 

et 
qiine tonas Leuc^tie prae tdd tremont [homdnes]*) 

Nam cum in prioris versus secundo hemistichio 
adiviiin deo", in posteriore versu „tonas" et „trem6nt tt 
sub ictum non cadant, minus auditas eas esse credideriin, 
quam alliterationem illam in nostris versibus legitimam, 
Hildebrandslied v. 22. 

bnit in bure barn unwahsan, 
vel eiusdem carminis in v. 51. 

WSlaga nu Waltant got! W^Wurt skihit, 
quae cuiusvis versus hemistichia continet. 

In tabulis Iguvinis hic illic alliterationes inveniuntur, 
quas Jordan comraemorat (1. 1. p. 185.), sed metrum in- 
certum est. 

Bestant duo carmina, quorum alterum alliteratione 
immodica abundat, alterum in binis cuiusvis versus he- 
mistichiis alliteratione ornatum videtur, carmen Corfiniense 
(v. Piorelli comment. phil. in hon. Mommseni p. 768. et 
Bucheler mus. Rhen. 33, p. 271. squ.) et carmen Bovianense 
(v. Fabr. 2873 = Eph. epigr. 2, 189), 



*) de hac re poetea nberius nobis agendum est. 
**) v. Jordan 1. 1. p. 222. 

Carmini Bovianensi Jordan (1. 1. p. 185) sex allite- 
rationes addicit: 

Safinim — Sacupam, [p]am — postiris, leigos — 
[l]ovfriconos, 

quae in singulis hemistichiis inveniuntur. Sed in versu primo 

urtam hSsd Safinim — Sacupam iac oinim c^nstur 
vocis Safinim syllaba Sa — non cadit sub ictum, item in 
versu secundo 

Aieis Maraieis [p]am dssuf — 6mbn[a]vt postiris dsidu 
„[p]am a ictu non notatur, 

in versu tertio 

unated f^snim leigos — samii [IJovfriconds fif 

alliteratio in vocibus „leigos tt et „[l]ovfriconos tt facta for- 

tasse obumbratur et minuitur, si voces B f^8nim lovfriconos 

fif ut alliteratione coniunctas accipimus, 

In carmine Corfiniensi porro alliterationes hemistichia 

singulormn versuum magis dividunt quam coniungunt. Se- 

cundum Buechelerum versus hoc modo legendi sunt: 
usiir pristafalacirix — prismii petiddu ip vidad 
vibdu omnitu Uranias — dcuc dmpratois 
elisuist Ctfrfum — sacaracirix S^munu sva 
aetatu firata fdrtlid — praicimd Persdponas 
afded eite uus pritrome — pacris pitus ecic 
lex6 lifar dida uus — deti hamistu Her^ntas. 

Alliteratione coniunctae in versu primo sunt voces „prista- 
falacirix — prismu petiedu", 

in versu secundo „ecuc empratois"*), 

in tertio „Sacaracirix Semunu Sva, fortasse etiam „Cdrfum tf 
et „sacaracirix tf , 

in quarti primo hemistichio „firata fertlid tf , in secundo 
„praicime Perseponas" 



*) de alliteratione vocalium postea agetur. 

in quinto versu „pritrome pacris puus" 

in sexto „lexe lifar dida deti hanustu Herentas". 

Fortasse primus versus cum secundo vocibus „Vidad: 
Vibdu", secundus cum tertio vocibus „ecuc: empratois: 
elisuist" alliteratione coniuncti sunt, (de qua re postea 
agetur). Frustra in hac turba verborum alliterationem 
praebentium vcl minimam umbram alliterationis nostratium 
more adhibitae quaesiveris, quam ut „necessariam u , ita 
magis tenuem et exiguam appellare debemus. Coacervantur 
praesertim in lapidis Corfiniensis versibus eo modo allite- 
rationes, ut etiam hoc loco Jordani iudicium accipiendum 
sit, qui (1. 1. p. 186. squ.) demonstrat, hoc carmen esse 
affectatae allitcrationis, non naturalis. 

Quod vel de dedicatione Sorana (C. J. L. I. 1175) 
et elogio Naevii (Gell. I. 24) dicendum erit, quae ex om- 
nibus Saturniorum reliquiis maximo opere alliterationibus 
ornata sunt. Ubique in iis huius formulae usus ut uberri- 
mus ita liberrimus est; sensu alliterationis necessariae 
plane carent. 

Dedicat. Sorana has fere alliterationes praebet: 

1. Quod re sua difeidens || aspere afleicta 

2. parens timens heic VOvit j VOt(o) hoc soluto 

3. decuma facta poloucta j leibereis lubentes 

4. donu danunt Hercolei | maxsume mereto 

5. semol t(e) orant se voti j Crebro Condemnes. 

In primo modo huius carminis versu alliterationes per 
duo hemistichia distributae sunt, in vocibus difeidens : a- 
f leicta, nam cum in secundo versu alliteratio vocibus eius- 
dem radicis (vovit : voto) debeatur, non est magni mo- 
menti. Aliae alliterationes singulis hemistichiis peculiares 
sunt, itaque velut in versu quarto et quinto hemisticbia 
magis disiungunt quam cbntinent. 

Elogium Naevii his alliterationibus ornatum est: 
Immortales mortales | si foret fas fiere 

flerent divae Camenae | Naevium po£tam. 
ltaque postquam (e)st Orci || traditus thesauro 
obliti sunt Bomae j loquiera lingua latina. 

Tres primi buius carminis versus alliteratione „legitima" 
carent, quartus modo, in vocibus »obliti : loquier lingua 
latina", eam praebet. 

Ne in ea quidem inscriptione, quam Bucheler v. ill. 
(mus. Bhen. 1881 p. 236.) antiquissimam omnium latinarum, 
quae ad nos pervenerint, existimat, alliterationis indoles 
alia est:*) 

Jove Sa(turno) deivos j qoi med mitat 
Nei ted endo cosmis [ virco sied asted 
Noisi Ope Toitesiai | pacari vois 

I med feced en manom 
Einom die noine ( med mano statod. 

Alliteratio in bina hemistichia distributa in his sa- 
turniis omnino non invenitur. 

Itaque cum neque in antiquissimis poGsis Bomanorum 
vel Italicorum monumentis, neque in eis, quae maxime al- 
literationis assequendae studium praebeant, haec figura ut 
versus componendi ratio demonstrari possit, non concede- 
mus, alliterationem legitimam in gente Italica viguisse, 
quoad versus saturnii exsistant, in quorum quoque he- 
mistichio ictu notatae syllabae, ut ita dicam, capitales, 
vel binae vel singulae, alliteratione coniunctae nobis o- 
stendantur. 

Alia ex parte alliteratio in operibus antiquae latini- 
tatis satis conspicua est. Iam supra commemoravimus, 
Livium et Naevium, tum Ennium, Lucilium hoc schemate 
pariter uti, neque minus Lucretium; hic quidem ea de cau- 
sa, quia pogta severus prisca quaerebat, vel quia arti 
epicae hoc sumptuosum priorum temporum ornamentum 



*) v. Henrici Jordani vindic. serm. latin. antiquiss. p. 4. squ. 

conveniebat, vel quia, philosophiae gravi deditns, abhorre- 
bat ab elegantioribus suae aetatis dicendi formis. In Te- 
rentii fabulis alliteratio multo rarior est, quam in Plauti 
operibus. Cum literae Graecae Romae magis magisque 
tractarentur, cum simplicitatem quandam, frugalitatem, ru- 
sticitatem elegantia et urbanitas sequerentur, usus illius fi- 
gurae orationis paullo decrevit. Recte monet Lochius (v. 
qu. scr. de usu alliterationis apud poetas latinos p. 2. et 3.) 
eam deflorere apud Ciceronem, Catullum, Vergilium, 
fere omnino evanuisse in poematis exeuntis reipublicae pri- 
morumque saeculorum p. Chr. n. 

Si paucis huius commentationis summam constituere 
volumus, nobis dicendum erit, in lingna latina alliterationis 
studium insitum esse priscae aetati sermonis popularis, in- 
veniri eam in proverbiis, formulis consecrationis et precati- 
onis, in iuris normis, sive illae orationi pedestri, sive poe- 
ticae addicendae sunt, vigere in operibus priscae artis 
poeticae, neque minus epicae, quam dramaticae. Paulla- 
tim mores mutantur: Cum doctrina Graeca ad literas La- 
tinas quodammodo elegautius expolitiusque educandas ar- 
cesseretur, conceutus ille vocum frugalis a scriptoribus 
doctis iam non adhibebatur, certe non adhibebatur ab 
illis, qui varietatem et urbanitatem sequebantur. TJsus 
illius formulae, quem diximus artificiosum, arti rheto- 
ricae cultoque cogitandi et dicendi generi gratus et acceptus 
est; at evanescunt consonantiae simplices et naturales. 
Scriptores quidam, velut Quintilianus, ab hac orationis 
figura plane abhorrent, quia auribus illius aetatis iniucunda 
et vel multo artificiosior, vel multo simplicior videbatur* 
Fronto, Apulejus, Gellius, alii alliteratione utuntur, vel 
priscae aetatis usum imitati, vel ex antiquis depromcntes 
monumentis eiusmodi dictiones. 

In poesi vulgari tamen nescio an illius schematis usus 
fliutius viguerit, pariter in carminibus lyricis^ in versibus 

Saturniis antiquo more compositis, quam in hexametris, 
distichis, similibus. Guius rei testimonia tales versus sunt y 
qualis est ille: 

C. I. L. IV., 1824. 
Quisquis amat, veniat: Veneri volo frangere Costas 
Fustibus et lumbos debilitare deae. 
Si potest illa mihi tenerum pertundere pectus 
Quit ego non possim Caput illae frangere fuste? 
et ille 1. 1. 1516. 

Hic ego nunc futue formosa(m) forma puella(m) 
Laudata(m) a multis, sed lutus intus erat. 

Vel in medii aevi operibus poeticis alliteratio satis 
conspicua est. De qua re disseruit Huemer in libri, quem 
scripsit „Untersuchungen iiber die altesten lateinisch-christ- 
lichen Rythmen mit einem Anhang von Hymnen" Wien 1879 
p. 52. — 54. cf. etiam eiusdem auctoris „Untersuchungen 
tiber den jambischen Dimeter bei den christlich-lateinischen 
Hymnendichtern der vorkarolingischen Zeit K Wien 1876 
p. 42. Ubi ex carminibus vulgaribus illorum temporum 
satis magnum numerum alliterationum collegit. 

Sed redeamus ad scriptorem nostrum, in cuius operi- 
bus frustra vel levissimum illius alliterationis „necessariae tf 
vestigium quaesiveris. Abundat ille hac forma orationis, 
sed ubique ita, ut eam libertatis donum, non officium legis 
putare debeamus. 

Cum autem de alliterationis indole atque natura 
grammatici non consentiant, primo nobis constituendum 
erit, quae sit alliteratio et quomodo fiat. 

Veteres grammatici tam raro et obiter de ea dispu- 
taverunt (excepto Servio, qui in adnotatione ad Aen, III, 
183. facta paullo uberius de hac luculenta priorum tempo- 
rum hereditate disseruit), ut ne nomen quidem, ab om- 
nibus acceptum, ei inderent, 

Primus Joannes Jovianus Pontanus commemoretur, 
qui, ut nomen rei proprium reperit, ita uberius rem illu- 
stravit. lllud igitur, cum melius, quam cetera ei imposita, 
virtutem eius comprehendat, usque ad hoc tempus ei si- 
gnificandae adhibetur; definitio, qua eam complexus est vir 
ille doctus, quamvis non omnino plane perfecteque totam 
eius imaginem exprimat atque effingat, tamen huius quae- 
stionis fundamentum magna ex parte firmius solidiusque con- 
stituit. A qua profecti latiores illius regionis fines circum- 
spiciemus. Ad literas, non ad verba spectat alliteratio 
„Fit enim", ut dicit Pontanus, (in dialogo Actio, p. 235. 
squ. ed. Basil. 1538) „alliteratio, quoties dictiones continu- 
atae, vel binae vel ternae ab iisdem primis consonantibus, 
mutatis aliquando vocalibus, aut ab iisdem incipiunt 
syllabis aut ab iisdem primis vocalibus." 

Itaque non est concedendum, quod quidam sibi per- 
suaseruut, sicut in lingua uostra, omnes vocales promiscue 
alliteratione coniungi. Quod inter alios Karolus Bartsch 
contendit in libri, quem scripsit „der saturnische Vers 
und die altdeutsche Langzeile." Leipzig 1867 p. 29.: „In 
der deutschen Poesie alliterieren auch die Vocale unter 
einander, d. h. der Spiritus lenis, mit welchem vocalisch 
anlautende Wflrter beginnen. Daher kommen noch hinzu: 
alternei-advocapit C. Arv. 4. argenteo-atlreo Liv. 5. 
amploctens-Oraret 21. Quem sequitur Rich. Klotz „Alli- 
teration und Symmetrie bei Plautus" Zittau 1878, qui in Mil. 
glor. v. 12. „aequiperare ad", 33. } ,Omnes has aerum- 
nas auribus", 53. „llno ictu Occideras" ut alliterationes 
vult accipi. Ne „a": „o", vel „au": „a" quidem allitera- 
tionem faciunt, quod Wolfflin „iibcr die alliterierenden Ver- 
bindungen der lateinischen Sprache" nobis probare studet. 
Qui alliterationem audiri putat in vocibus, quales sunt 
, ? aurum et argcntum, auctor et jidiutor, alit et auget 

Nam etsi in linguae nostrae carminibus, ubi allite- 
ratio necessaria est, eam vocalibus promiscue coniunctis 
constitutam debeamus accipere, nisi forte verborum seriem 
carminibus intersertam esse putamus, quae versus compo- 
nendi rationi atque legi subiecta non sint, tamen confiten- 
dum erit, vel in lingua nostra aliam delectationem ex iis 
hauriri, quam ex versibus, qui consonantium alliteratione 
contineantur. Hic est eorundem sonorum iteratio, quae 
aures permulccat, ibi harmonia variorum; hic est, quod 
dicimus „Gleichklang", ibi, quod dicimus „Accord tf . Sed 
in lingua latina, ubi alliteratio, — quoad ex monumentis, quae 
nobis sunt servata, percipere possumus, — numquam erat 
necessitas, ubi multo maior versuum uumerus ea caret, in 
talibus versibus, quales sunt 

Pseud. 128. 
omnibus amicis notis edico meis 

Pseud. 157. 
tu qui urnam habes, aquam ingere : fac plenum ahenum sit cito 

Pseud. 399. 
neque exordiri primum unde occipias, habes 
alliterationem non invenio. 

Quod WOlfflin 1. 1. p, 21. de pronunciatione „au* vo- 
calis confirmat, eam in lingua quotidiana (Pestus p. 182.) 
non aliter atque „o" vocalem auditam esse, concedendum 
est, itaque „aurum: Orichalcum" auratum: ornatum", 
omen: auspicium Plauti temporibus alliterationem consti- 
tuunt. 

Itaque in sermone Latino „a" modo cum „a" vocali, 
„i" cum fl i" f „u <; cum „u", (non cum „j" et „v") allite- 
rationem faciunt. Etsi saepe vocalium alliteratio non ita 
acriter auribus impingitur, tamen in his versibus eam sa- 
tip e$$$ conspicuam confirmaverini; v. 

Bacch. 471. 
atque ea acerrume aestuosa absorbet, ubi quemque attigit 

ibid. 487 
ut illi illius inspectandi mi — 

ibid. 517 
igitur mi inani atque inopi — 

ibid. 544 
sibimet ne invideatur ipsi ignavia — 

ibid. 561 
quid istuc est? quid est? misine 6go ad te ex Epheso 

epistulam 

578. 
adi actutum ad foris 

719. 
fclteram ille amat sororem ego alteram ambas Bacchides 

Persa 222. 
Offirmastin T Occultare quo to inmittas 

250. 

— &bi et ego abiero: ambula 

672. 

— ibeo Atque argentum idfero 
Merc. 973. 

idulescenti amanti amicam eripere emptam argento — 

Neque magis consonantes diversae alliteratione con- 
iungi possunt, tenuis modo cum tenui, media cum media. 
Apud Plautum etiam c: qu, p: ph, c: ch, quia pariter so- 
nuerunt. Gum complures consonantes in initio singularum 
vocum positae exsistant, pares modo cum paribus allitera- 
tionem efficiunt, velut sp : sp, sc ; sc, st : st, pr : pr, si- 
milia. 

Sed vel 8 : St : str, item st : str, 8t : Sp : Sc allite- 
ratione coniunguntur. 

Stich. 460 
quom $trena fpi obscaevavit, spectatum hoc ~ 

ibid. 592 
quin tum stans obstrusero aliquid strenue 

Bacch. 429 
saliendo sese exercebant magis quam scorto aut saviis 

ibid. 1000 
non prius Salutem scripsit? nuequam sentio 

ibid. 1023 
estne istuc istic Scriptum? en Specta, tum scies. 

Pers. 123/5 
— oportet parasitum probe 
ampullam strigilem, scaphium, soccos, pallium 
marsuppium habeat: inibi paullum praesidi 

ibid. 417/9 
sine respirare me tibi, ut respondeam 
vir Summe populi stabulum Servitutiura, 
scortorum liberator, Suduculum flagri 

ibid. 452 
sic ei procedunt postprincipia denique 

ibid. 732 
ita mihi supellex squalet atque aedes meae 

Pseudol. 72 
haec, quae ego conscripsi, ut SCires curavi omnia. 

Sed redeat, unde abscessit oratio: Pontanus igitur 
nomen rei proprium invenit. Quibus enim alii, qui huic 
orationis formulae indagandae, constituendae, illustrandae, 
operam dederunt docti, significationibus eius naturam evol- 
vi et quid sibi velit alliteratio, comprehendi posse puta- 
verunt, illae vel aliena quaerebant, vel nimis ambiguo erant 
sensu, vel species modo quasdam, ad eam pertinentes, con- 
tinebant. 

Ac primum quidem „annominationis tt sive „parono- 
masiae tt vox (asserenda, quam Quintilianus VI., 3,53 „no- 
minum fictionem tt vocat), quam a Julio Rufiniano videmus 

acceptam, non satis apte, quid sit alliteratio, demonstrat.*) 
Nam cnm naqovofiaola in oppositione verborum vel idem 
vel simile sonantium, diversa sequentium et significantium 
constet, alliteratio, quamvis saepe annominationi respon- 
deat, saepe cum ca conveniat, per se non spectat ad ver- 
borum sensum, sed in literis versatur, per se neque opposi- 
tionem contrariorum neque appositionem similium expetit, 
tota referenda est ad captandam auriura benevoleutiam. 
Neque rectius neque accuratius Quintilianus (IX, 3,75) 
propriam alliterationis vim appellatione ,,8mrilium" illustra- 
vit. Nam etiamsi praetermittimus illud, quod creberrima 
alliterationis forma (ubi una litera in duorum vocabulorum 
initiis iterata efficitur „simile") ab illo neglecta est, facile 
concedetnr, omnino illa notione rem esse parum definitam. 
Alia nomina a Naekio (1. I. p. 327.) exposita inve- 
nimus: ^naqitfuMSiv' dicit Victorius Var. Lect. 27,11, gemi- 
nationes Gifanius coll. Lucr. (v. geminat.), naQ^x^l^ 
J. Gulielmius Quaest. in Plaut. Amph. C. l t G. I. Vossius 
instit. orat. lib. IV. 2 et V. 5, 3, Gessnerus ad Quint. IX, 
4, 41.**) 

Nostra aetate P. Naekius primus explicatius et summa 
industria de hac figura orationis egit, — relictis, qui hic 
illic editionibus, adnotationibus, emendationibus suis inse- 
ruerunt singula, grammaticis (ex quibus ante alios Linde- 
mannus nominandus est, v. qu. scr. ad Plaut. Capt. II, 
3,49) — libro, quem scripsit de alliteratione sermonis 
latini (mus. rhen. 1829 p. 324 — 418.) Qui vir amplissimus, 
quamvis interdum minutiora secutus sit et nonnumquam 

*) de qua re Naekius scr. in libri „de alliteratioue sermonis 
latini" p. 326, quem sequitur Lochius 1. 1. p. 4. 

**) alia addidit Mahly „iiber Alliteration* (v. Nenes schweize- 
risches Mus. 1864) p. 217. sq. et Wolfflin (Sitzungsberichte der 
kdnigl. bairischen Akademie der Wissensch. philol. Kl. 1881. Bd. II, I) 
p. 25 sq. 

plura viderit, quam quae alii videri posse ceuseant, (cf. 
quae Luc. Miiller de eo iudicavit in disputationis, quam 
habuit „de re metrica" p. 452.), tamen summa diguus est 
reverentia : Eecensuit, emendavit, expendit priora et novis 
luminibus totam rem collustravit. 

Fost hunc non pauci*) de alliterationis indole et in 
lingua latina et in graeca egerunt. 

Commentationem, quam Henricus Jordan de hac re 
composuit, iam supra commemoravimus, qui alliterationis ori- 
ginem in antiquissimis et orationis pedestris et po£ticae 
reliquiis expendit, eius vim atque rationem in lingua la- 
tina constituit, quomodo paullatim novo dicendi generi in 
po€tarum operibus cesserit, demonstrat. Ex ceteris hoc loco 
Lochium commemorera, qui dissertatione, quam „de alli- 
terationis usu apud poetas latinos u conscripsit,(dissert. 
inaugur. philol. Acad. Alb. MDCCCLXV) hoc modo dis- 
putat, ut (v. p. 4,) Plauti et Terentii fabulis, ex quibus 
Naekius ad rem suam tenendam praecipue copias sibi pa- 
raverat, praetermissis, omnium poetarum opera vel reli- 



*) Praeter alios R. Bochholz de alliterationis indole atqoe 
natora osoqoe Homerico lineamenta. J. Theobald de annominationis 
et alliterationis apud Ciceronem usu Bonnae 1852. A. Schluter 
veterom Latinorum alliteratio com nostratium alliteratione comparata 
Monast. Guestfal. 1810. Garl Ziswa die eurythmische Technik des 
Catullus. Rich. Klotz Allitcration o. Symmetrie bei Flaotos Zittao 
1878. G. Landgraf etymologische Figoren. act. semin. Erlang. II 
p. 1. — 69. Preoss de dissoloti bimembris apod scriptores latinos osu 
sollemni Edenkobcn 1881 p. 50. Obiter de alliteratione egeront in 
libris suis, qoos scripsemnt Carolina Michaelis Stndien zor ro- 
manischen Wortschopfung 1876 p. 26, Aog. Fochs d. romanischen 
Sprachen io ihrem Verhaltniss zom Lateinischen. Uberios rem trac- 
taverunt Mahly, 1. 1., qui graecorom praecipue osom expendit et 
Wolfflin. y. etiam Thielmann Anzeige des Yortrags von Wolfflin 
Blatter fur das bayer. Gymnasialwesen 1882 Heft 1/2. C. Botticher 
de allit apod Romanos vi et oso Berol. 1884, 

quias adhiberet, qui usque ad Vergilii tempus floruerunt, 
tum maximam partem Ovidii, deinde, ut transiret ad po£tas 
quarti, quinti, sexti saeculi, „cum in pogtis aevi Augusti 
primorumque saeculorum p. Chr. n, nullum fere alliterati- 
onis vestigium invenisset." 

Gerte ea, quae de quatuor alliterationis generibus, a 
Naekio constitutis, dicit, alterum tertiumque se omittere, 
cum saepius aures oculosque fallant, mea quidem sententia ei 
concedcnda sunt; sin ordinem alphabeticum, ad disponenda 
singula, alliteratione ornata, a Naekio optime propositum 
atque adhibitum,*) suis artificiis postponit, (v. p. 8.)**) mihi 
non laudandus esse videtur. Credo equidem, Lochium de recta 
via deductum esse ad tenebras et difficultates, cum sensus 
similitudinem quaereret, ubi soni similitudo maioris est mo- 
menti, cum animorum cognationem admiraretur, ubi cor- 
porum cognatio satis est iucunda, denique cum secundarium 
illud, quod dicit Naekius, pro primario acciperet. 

Accedit, quod alliterationum distinctiones ordinesque 
a sensu petita plane non possunt continere omnes species 
alliterationis, semper aliquae resistunt, de quibus dubitari 
possit, utrum his an illis addicantur classibus, immo quae 
agmina illa et ordines perrumpant et perturbent. Tum 
non negandum est, etiam alia causa adiuvari placitum 
nostrum. Si enim quis utitur dispositionibus illis, vel a 
verborum structura et compositionc, vel a principiis gram- 
maticis, ,ut ita dicam, profectis — velut si colligantur loci, 
in quibus alliterationem faciunt aut duo nomina aut duo 
verba, aut verbum cum suo adverbio, cetera, quae Naekius 
1. 1. p. 401. proposuit, Lochius accepit, — saepe dirum- 
pendae sunt alliterationes plurium vocum, eisdem literis 
factae, quae in uno versu vel in compluribus continuis con- 



*) cf. Mahly 1. 1. p. 208, Wolfflin 1. 1. p. 6. 
**) cf. Naek. 1. 1. p. 401. 

iunctae se erigunt, illustrant, tuentur; debilitatur acies 
expeditionibus, distrahuntur vires. 

Itaque partitio, qua Lochius materiem suam disponit, 
non ita apta rei atque accommodata videtur. 

Nobis tenendum est, quod iam supra commemoravi- 
mus, identidemque revocandum nobis in mentem, quamvis 
alliterationis vis augeatur, acuatur, corroboretur quodam- 
modo paronomasia, quamvis, si synonymorum societas, ut 
ita dicam, arctiore illius vinculo sit ornata, aures magis 
permulceantur voluptateque perfundantur, tamen allitera- 
tionem non universam confici illa appositione sententiarum 
vel oppositione sensus — nisi quis partem pro toto vellet ac 
cipere — neque omnino ex iis pendere, tamen alliterati- 
onem vel externa locorum vicinitate nasci posse, una illa 
corporum consociatione, i. e. vcrborum in agmine sermonis 
se sequentium, quae non nisi paribus initiis sibi inter se 
destinentur, etsi eorum velut animi vel non consentiant 
vel plane diversi sint. 

Sin altera ex parte quis in consideranda alliteratione 
annominationes neglegi vel plane praetermitti posse putat, 
nobis angustioris animi videtur; a disputatione igitur nostra 
locos, in quibus eo modo ornata atque illustrata alliteratio 
nobis occurrerit, non secernemus, quia vcl illarum festivi- 
tatum, ne dicam, anima est alliteratio, at certe necessaria 
pars, et quia cultiore illa specie ad declarandam tenui- 
orem, artificiosa ad percipiendam naturalem nobis non 
parvum adiumentum videtur afferri. Cum enim altius 
percutiantur aures, si sono illo ornante verba sensu co- 
gnata firmius quasi et arctius „confarreentur", vel si inter 
se repugnantia et opposita velut invita et vi coacta atque 
conducta hoc simili gestu incedant, credo, eas, assuefactas 
ad delicias eiusmodi conspicuas, et intentas novis percipi- 
endis, vel minores illos concentus verborum, quamvis 

nulla alia affinitate nisi paribus literis coniunctorum, facilius 
capere, certe posse capere. 

Neque hoc negari posse nobis videtur, in carminibus 
maiore esse vi alliterationem, quam in oratione pedestri; 
nam non solum facilius comprebenditur alliteratio singulis 
versibus temporis intervallo disiunctis et semper repetitis 
eisdem numeris in parvo uniuscuiusque ambitu, qui 
velut pro toto et perfectd se. gerit, quam si solutioribus 
modis diffluit et variis oratio, sed etiam acrius impingun- 
tur auribus syllabae alliteratione coniunctae, quod, saepe 
sub ictum cadentes, altius quasi extolluntur, velut duces 
conspicuae ingrediuntur. Quam alliterationem illis tempo- 
ribus, quibus carmina ex animis eorum, qui sciebant, non 
ex libris posteris tradebantur, summum memoriae adiu- 
mentum fuisse manifestum est: quia enim cohaerebant qua- 
si conexis vel corporibus sensus, memoria praecedente, ut 
ita dicam, verbo ad sequentia ducebatur, tamquam praedi- 
cebautur posteriora prioribus. Attamen in Romanorum ver- 
sibus non tam lex strenua*) hanc artem popbscit, quam copia 
et Bvxaiqia porrexit ut condimentum, ornamentum, delecta- 
mentum, velut „lepidum atque opulentum opsonium." Su- 
apte fere voluntate et sponte verba illa consonantia extra 
vel iuxta versus componendi rationem in ipsa conceptione 
sententiarum concrescebant et ex laeto poGtae ingenio ef- 
florescebant, cognata sine elaboratione, sine lueubrationi- 
bus anxiis, sine Lucina difficili. Qua de causa etiam 
Plautus, sane po<3ta liberior, ingeniosior, facetior Terentio 



*) Klotz „Alliteration u. Symmetrie bei Plautus" Zittau 1876 
nobis probare vult, Mil. glor. v.v. 1. — 78. alliteratione continua con- 
iunctos esse, quasi Plautus necessitatem illius formulae senserit. 
Quod mihi quidem verisimile non videtur, quamquam eo loco etiam 
v. 17./18. difflavisti-folia et quoius quasi, v. 41. praevolet-velis, v. 
59/60. pulcer pallio reprehenderunt, v. 73. in-interim alliterationem 
faeiunt, quae Klotz praetermisit. 

alliteratkroem roulto saepiufl et multo iocosius adbibet quam 
hic, qui haud scio an magis subtili diceudi generi studuerit. 

Age, ut iam, quae dixerimus, ad Plautinum alliterationis 
usum vertamus. Plautus antiquiorum temporum testis, stilo 
usu8 ut versuto, ita nec anxie solliciteve* nec artificiosius ex- 
polito, populari linguae suae consuetudini obtemperans, 
adeo abundat hac luxuria, ut paene opprimamur et sub- 
mergamur divitiis: undique enim occurrunt alliterationes, 
quas diximus, naturales, undique artificiosae. Permulta, 
quae communis sermonis Romani usus tulit, sane ab eo 
adhibita inveniemus, multa nova, lepida, festiva addidit. 

Atque ultimam fere alliterationis origincm et quodam- 
modo fetum nos cognoscere vel in ipsam fere eius par- 
turam quasi introspicere posse existimo, si verba talia con- 
templamur. qualia sunt „babae, bombax, papae, tuxtax"*), 
alia, quae plane intelligimus non sine concentus illius, quem 
commemoravimus, desiderio esse orta. Sed etiam ab aliis 
verborum compositionibus, quae longius ab hac onomato- 
poeia proccdunt, alliterationis studium non afuisse puto; 
audiae, si placet, illa: numnam, quandoquidem, ConCen- 
turiare, ConComitari, ConCustodire, CanaliCola, fabrifacta, 
fervefacias, frigefecit, fumificare, flabelliferae, circumCur- 
sare, dicedum, furtificus, introivit, largiloquus, manumitti, 
mirimodis, multimodis, CruriCrepida, ColiiCrepida, perpur- 
gare, praepropere, parcipromi, plagipatidae, probriper- 
lecebrae, Subservire, transtinere, Subparasitari, puer- 
perium, semisomna, Suavisaviatio, Yeriverbium, alia multa, 



*) cf. formulas illae „daries dardarics astataries" vel ,hnat haaat 
huat (ista pista sista) domiabo danroaustra* (Gato do re rust. 160) ubi 
alliterationcs, homocoteleuta, reduplicationcs ad sanctum secrotumque 
qnoddam effingeudum mixtas invenimus. v. Mahly 1. 1. p. 211., Jordan 
1. 1. p. 182. Bergk. philoL 21, 588. Kellor ,der saturnische Vers als 
rythmisch nachgewiesen* p. 46. 

quae partim PlautuB alliterationis amore ductus et ipse 
ludens, iuusitata antea composuit. 

Tum naturali alliterationis generi addici posse puto 
formulas illas, cognatorum vel eiusdem radicis ver- 
borum consociatione coortas, quas Naekius (cf. p. 328. 
sqq.) hoc loco accipi non vult. Primum eas, quae sunt in 
vocibus eiusdem radicis, commemoramus: servitutem servire, 
dicta dixit, metere mcssem, vota-vovere, vitam vivere, cer- 
tamen ccrnitur, speculum inspicere, essitabunt escas, sex- 
ccnta alia, — vel cum artificio: perditum perdere, actum 
agere, facta facere. Assereuda sunt, quae exsistunt, si 
verbum coniungitur cum cognato adverbio, vel cum nomine, 
adverbii loco posito, ut, „memoriter meminisse, cupide 
cupere, propere propcrare, iure iudicare, luce lucerc", vel 
si duo nomina cognata consociantur: „fors fortuna, forte 
fortuna" vel nomen cum adverbio cognato: „misere miser, 
bene bonus, malus male" — alia, (quae collegit J. Philippus 
Pareus in lexic. Plautin. Francof. 1614 cf. Atticism., Pa- 
rallel.). Cum ne haec quidem sine desiderio concentus 
illius, sine studio alliterationis*) esse facta, certe sine 
animadversione eius penitus gustari potuisse non videantu*, 
quamvis ea non magni peudam, ea non expellam. For- 
tasse, qui dubitat, num hoc recte fecerim, exemplis qui- 
busdam, quae proferam, commotus, mihi assentietur; Cas. IV, 
4, 7 quod legitur „mala malae male, si von vulfut allite- 
rationem accipere, spero, eum mihi concessurum esse, tamen 
consonantiam hoc loco audiri, addito illo; quod sequitur — 
„monstrant". Cas. grex 4 „manibus meritis meritam mer- 
cedem", si crediderit, in vocibus „manibus" et „mercedem", 

*) Non video, quomodo eibi constet Naekius, si in soni simili- 
tndine consideranda accipit illa: nota nominare — , accelerare, ac- 
cnmbere, accnrrere ets. , reiiciat: bonns bene, iure iudicare infecta 
facere, metore mcssem, coxit coquos, macescere macritudine, facinns 
fecit, dicta dlxit. 

litera m iterata, fieri alliterationem, num abnuet, in „meritis 
meritam" eam item posse percipi? Adde illud (Pers. V, 1, 9) 
facilia factu facta sunt; Trin. 1004 tdmere tinnit tfntinna- 
bulum. Bacch. 726 imperavisti imperatum bene bonis 
(alliter. dupl., de qna non multo post agetur.) Mil. glor. 763 
bonus bene — malos — mores. Mil. 600 consultum con- 
silium surripitur saepissume (notabilis est — praeter con- 
con- alliteratio quadruplex in 8 facta.) 

Deinde, vel ubi eiusdem praepositionis repetitioni 
debetur alliteratio, concentus cupiditatem videmus, quam- 
quam Naekium secuti his locis non multum tribuimus. 
Quod proprium esse sermonis latini (v. Naek. 1. 1. p. 334. sq.) 
ingens exemplorum numerus teatatur, undique ex scriptorum 
Romanorum reliquiis se offerentium, cf. ex Plauti copiis, 
quod attulimus: Asin. III 1, 19 

compellare — contrectare — COlloquive — contui. Merc. 
360 abdidi, abscondidi, abstrusam Trin. 406 expotum, 
exunctum, elutum; interdum quaesitum esse illud, confir- 
matur Trin. 344 deserere et deiuvare Pscud. 1333 id- 
plaudere atque adprobare, Casin. 111, 5, 36/7 — per 
pmnes Deos et Deas deiuravit, Trin. 4 concastigabo pro 
COmmerita noxia Trin. 44 Culpam Concastigabilem Amph. 
722 capies, quod te COndecet. Stich. 447 ad cenam COn- 
dicere. Hic non omittamus, quae Klotzius scripsit de 
praepositionis „con-" et „am-" usu Plautino: „COmplecteudi" 
et „amplectendi" vox a Plauto ita adhibetur, ut facile in- 
tellegamus, eum alliterationem petivisse, non minus in usu 
vocum „COnsuescendi" et „insuescendi" v. 
MiL gl. 245 cum suo amatore amplexantem 
Pseudol. 722 agimus amicam amplexabere 
Poen. V, 4, 58 antestabor amabo atque amplexabo 
Poen. V, 4, 89 ambae — amplectamur ambae 
Rud. 694 alma ambae — aram amplexantes 
Baccb. 1199 te amabo et te amplexabor 

Bacch. 1152 adcnrabo amplexari 

Trucul. 5, 1, 33 alios amplexarier 

Pers. 704 accede, mea, ad me, amplectere 

contra: 

Men. 1126 contineri, quin complectar non queo 

Amph. 290 qui COmplexus Cum illa Cubat, 1 

Poen. III, 3, 89 complexum contrectare. 

Truc. II, 4, 19 Copiast complectere 

Mil. 1052 compellere complecti — contrectare 
Amphitr. 1123 

cum Alcumena clam COnsuetum Cubitibus 
Capt. 306 

qui inperare insueram nunc altrius fmperio obsequor. 
Neque minus saepe occurrit, quam momenti est magui 
allitcratio in provcrbiis, dictis vulgaribus, quae ,,du- 
rando saecula vincunt", quae, florentia sine fine et semper 
servata eadem figura, deioceps a maioribus tradebantur 
posteris, in formulis, e vitae cotidianae usu natis, quae 
quasi lapideae diutissime servabantur; cum omnes eis 
velut bono publico uterentur, nemo sciebat, undc essent. 
Ac non mirum est, apud Plautum inveniri talia permulta, 
saepe repetita. Hic apponamus nonnulla promiscue : pecte 
pugnis, Di dent, Di.Deaeque duint, Di Deaeque perduint, 
perge porro, felix faustum fortunatumque , docta dicta, 
doctus dolus, dudum dixi, consilium capere, vivere et valere, 
sentio et subolet, sapere et sentire, sat scio, satis sanus, 
sanus et salvus." Quae magnam partem non singulis locis 
peculiaria, sed usu quasi sancita in unaquaque dictione, com- 
munia, perpetua esse intellegimus. Quo loco concedi potest, 
quod Naekius 1. 1. p. 326. et 332. confirmavit, tam tritum 
saepe pervulgatumque fuisse usum illum (velut in talibus: 
animum advertere, argentum accipere et s.), ut interdum 
iam non animadverteretur alliteratio, si modo obtinemus 

eiusmodi formulas et compositiones ortas esse non sine 
alliterationis animadversione vel desiderio. 

Accedunt, quae Naekius primo mira abstinentia ex- 
cludit ab aedificio suo (p. 328.), tum (p. 411.) revocata per 
posticum inducit: artificia, acumine ingenii conquisita, 
lusus verborum, facetiae argute compositae, quae allite- 
rationis auxilio acrius animis iinpinguntur, acutius aures 
percutiunt et captant. In quibus omnibus mentis humanae 
deliciis percipiendis praecipuum voluptatis fontem esse 
alliterationem putaverim, quam si dempseris, saepissime 
iam nuda illa atque frigida, vel prorsus emortua videbuntur. 

Iam formae*) quaedam in constituendo alliterationis 
usu discernendae sunt; creberrima et simplicissima allite- 
rationis species cernitur, si duo verba se sequentia, 
eadem litera in initiis posita coniunguntur. Saepe 
autem vel tria, quatuor, quinque concentu illo (ddQOMf[x<p) 
consonant, saepe totos versus ita perstrepunt quasi allite- 
rationes, ut nulla fere alia audiatur litera, nisi una illa 
identidem iterata. Ad quae demonstranda, cum exempla 
quaedam proferamus, accipias ita disposita, ut in primo 
ordine maiora ingrediantur; tum tenuiora addentur, quae si 
per robustos illos TtQopdxovg tecta exponimus, iam non vere- 
mur, ne quisea spernat, tamquamsi armaferre non possint: 

Alliterationem, quater vel quinquies eadem 
litera in verborum se sequentium initiis iterata, 
effectain percipimus 

Trin. 1088 
periclo per praedones plurumos 

Men. 252 
potuit paucis plura plane proloqui. 

*) Qoas hic exponam, ut aures nostras, quac illi scrmonis figurae 
non nbiqne pariter assnetae sunt, ad eins naturam vel artificiosiorem 
magis idoneas reddam. Praeterea ea de causa feci, quod grammatici 
qnidam, qui huic rei operam dederunt, vel non omnia, quae constitui, 
genera vel alia qnaedam, quae a nobis reiicientur, acceperunt. 

Mil. glor. 221 
anteveni aliqua atque aliquo actutum. 

Mil. glor. 226 
comminiscere, cedodum calidum consilium cito. 

Men. 5 
argentum accipite atque animum advortite. 

Pseudol. 754 
male malum metuo miser. 

Men. 404 
(supellex) pellionist. palus palo proxumumst. 

Bacc. 1005 
sat sic suspectus sum. 

Most. 352 
mali maeroris montem inaxumum. 

Capt. V, 3, 5 
pater peculiarem parvolum puero. 

Truc. II, 6, 3 
multos memoravisse milites mendacium. 

Curc. I, 2, 22 
screanti, siccae, semisomnae. 

Poen. V, 4, 9 
praepotentes pulchrae, pacisque potentes. 

Quae consideranti Naekio si (1. 1. p. 406.) alliterationis 
usu8 nonnumquam nimius*) videtur, dubitem, an responderi 
possit, hac ridicula abundantia lepidaque luxuria colorem, 
ut ita dicam, comicum saepe apte augeri et iocose 
illustrari. * 

Iam veniamus ad minutiora nostra: si tres vel 
duae voces continuae alliterationem faciunt. Quae 
saepius inveniuntur dictiones hic se ostentent: „pecte 



*) Etiam Graeci versum habent similem illius Enniaui: o Tite 
tuto Tati tibi tanta taranne tulisti, 

nim xal nemjxorfa n6Sa$ initytte <pdvXXo$. 

pugnis, plane periimus, parvi pendain, mala multa, mitte 
manu, mel meum, mala mulier, triginta talentis, metuo 
magis, metus me macerat, 8at sapio, Subolct sentio, $er- 
mones screre, tute tecum, tergum tegam"; in uno verbo 
(qualia supra enumeravimus): CruriCrepida, plagipatklae". 
Gum concedamus etiamsi verbis aliis, alienis sono, 
intersertis, disiungantur voces paribus initiis simile 
sonantes (ut temperetur interpellatione aliarum vocum 
acrior alliterationis continuae impetus, — cf. Naek. 
1. 1. p. 345, — qui quasi „verbis verberat"), tamen 
vim alliterationis non funditus cverti neque evane- 
scere, saepe ne debilitari quidem: simul monendum erit, 
ea re conspecta, cavendum esse, ne quis audacius arripiat 
omnia, quae modo quasi mussantia concinunt, et suspi- 
ciosius accedendum esse et deliberandum, utrum hanc soni 
consonantiam singulis locis auditam esse^ certe audiri 
potuisse, tibi persuadere possis necne. — In eis v. v., 
quos ad hoc demonstrandum collegimus, audiri potuisse 
alliterationem quasi disiectam existimavimus: 

Stich. 85 
pdrplexabiliter earum hodie pdrpavefaciam p&stora. 

Most. 536 
pol ego perii plane in perpetuom 

Bach. 933 
o patria o Pergamum o Priame, periisti senex 

Trin. 131 
argentum amanti homini adulescenti animi 

Mil. glor. 630 
praeripio pulpamentum neque praevorto poculum 

Quo loco nobis in mentem revocemus, quod supra 
obiter commemoravimus , magis conspicuam esse allite- 
rationem, imprimis, quam diximus, disiectam, si sub ictum 
cadant syllabae alliteratione coniungendae, etiamsi non 
omnes, certe nonnullae. 

(v. s. Bacch. 933, Most. 536.) Trin. 162 p^rge 
porro pr<51oqui. ibid. 205 se simulant scfre neque quicquam 
sciunt. ibid. 1008 siibito metus exoriatur scapulis stultitia. 
1103 s&juere Stasime: eml str^nue. 949 qu6s ego qu&ero, 
quibus. 780 pn5pemodo atque ausculto pdrlubens. 377/8 
pacto ei p6teris patiar? p^tiundumst, pater. Mil. glor. 951 
quin — quam — quae. 1327 quom — quando — quia. 

Quibus praemissis, facile nobis concedetur, vel in 
mediis vocibus, si syllabae modo singulae praefixae sint 
literis, cognatarum adventum exspectantibus, posae allite- 
rationes animadverti, modo ne minutiora quaeramus. Quam 
enim Naekius 1. 1. p. 380. — 87. sub II. et III. disputationis 
suae constituit: „alliterationem in una postrema et altera 
prima syllaba". vel „in una prima et literis vocis alterius 
mediis", tum alliterationem ,,in mediis vocibus" factam, 
non recipiemus, excepta alliteratione in verbis compositis; 
nam non credibile nobis videtur, spinosiora illa et sub- 
tiliora*) tumultuoso Sonitu emi minimo, pro equo lectus, 
hasta talus, ipse seram, malaCUm Capiam, sarta Jecta, 
dictum facto, diem adimere", cetera, quae interdum dedita 
opera elaborata esse sibi persuasit Naekius, ab ullo alio 
— ne a poGta ipso quidem — quaesita esse, si quaesita 
essent, inveniri potuisse, si inventa essent, audiri in agmine 
verborum, nisi quis, soni auceps, captasset vagas vanasque 
imagines. Itaque, quamvis dubitemus, an in mediis vel 



*) cf. Klotzius 1. 1., qui Lorenzii adnotationes ad Mil. glor. factas 
secutns, alliterationem audiri posse putat in vocibus talibus, quales 
sunt: „amant te omnes* (Mil. glor. 58) „omnes mortales (108) ,siyi 
yivere" (54), „adsentandum8t mentibitnr" ; illa sane non accipiemus, 
quae illi putant audiri potuisse: „gloriarum plenlorem. Contra: 
Wolfflin 1. 1. p. 6. Nequo magis mea quidem sententia literae „re" 
in vocibus „rerum creator" alliterationem faciunt, quod sibi persuasit 
Huemer („Untersuchungen iiber die altesten, latoinisch-christlichen 
Hymnen" p. 52). 

vocabulomm simplicium syllabis, si ictu sint notatae, 
alliteratio interdum possit audiri (cf. Pseudol. 158 
ciim seciiri claudicali — plus opdrtet) — quod prorsus 
negare non audemus, — satis nobis erit, demonstrasse, 
vcrborum compositorum secundam vel tertiam partem 
alliteratiorie cum aliifc verbis simplicibus vel compositis 
posse coniungi. (Praepositiones vel syllabae tales, quales 
sunt „re-", „se-", „dis-" similes praefixae alliterationem 
numquam impediunt.) Dabo, quae annotata habeo: ex- 
pediam potissimum; effregisti foras; subdola decem; intro- 
rumpam recta; . abripuit repente; 8uam Sororem despon- 
disse; exprobra pater; adprime probo; numquam quisquam; 
improbior perhibetur; quoque nequiquam; sesquipede qui- 
damstquam; multipotens pectus; linguam largiloquam; pede- 
temptim tu tractari; auCupes Confit Cito; sescentae Causae 
Conligi; trecentae Causae conligi; quindecim dies; Di perdant; 
dixi iamdudum; delenifica facta fallacias ; benefactisfrequens; 
plagigerula genera; loculi lubrici bilibris; facete deludificari; 
quia nequit, qua; laetificantis faciam fiant; nevolt-eveniunt; 
egomet memini mihi, mirimodis mirabilis; dimittam mihi; matri 
multimodis; multimodis meditatus egomet mecum, mala-dimi- 
diumst mali; memento dimidium mihi; parvolam puellam pro- 
iectam-angiportu; eugepae porro; fecistigerulifigulosflagiti; 
manufesto faxo; univorsum voluit aVortere; mavis varius virgis 
vigilias. credo misericors; nego enimvero advenire nunc; 
hodie donavit; plateas perreptavi myropolia; tresviros 
vestraque; discipulum semidoctum: dedi Philodamo; Galli- 
damates, Di te; improviso inveni. 

Sed latius effunditur alliterationis copia in Plauti fa- 
bulis: saepe enim in unius versus ambitu duplices vel tri~ 
plices alliterationes occurrunt, variatis eleganter literis, 
ita, ut bis binae, vel ter binae, vel bis ternae dictiones, 
diversarum literarum conspirationibus concordes, concla- 
ment ? se excipiant, deinceps se sequantur, vel conti^ue^ 

vel, alienis vocibus intcrpositis, distractae „Habet 
cuim" ut I. Jov. Pontanus (f. 128 a. 1. 1.) dicit, suavissimum 
condimentum, quoties alliteratio ipsa eodem geminatur iu 
versu, per diversas tamen dictione3 ac syllabas." 

Age, ut iam cxempla aliquot ex summis Plauti di- 
vitiis depromamus: 
alliteratio triplcx legitur (continua) 

Baccb. 1088 
stulti stolidi, fatui fungi, bardi blenni buccones 

Men. 867 (disiecta) 
cursu celeri facite inflexa — pedum pernicitas 

Trin. 963 

— hic liomo, heus — te tribus — verbis volo. 
Epid. I, 1,24 

— dices digniorem — hominem hodie Athenis alterum 
Cistell. H, 1, 9: 

raptat retinet, lactat largitur — dat — dat deludit. 

Pseud. 956 
minus malum hunc hominem ccnsebam coquom 

Pseud. 678 
centum consilia sola devincit dea 

Poen. III, 3, 34: 
canes compellunt in plagas lcpide Lycuin 
alliteratio triplex per duos versus cffusa, 

Capt. IV, 1, 3/4 
laudem, lucrum ludum — festivitatem ferias 
pompam, penum, potationes 

Cist. I, 3,53 perdite pcrduelles parite laudcm et lauream 
— 54 ut vobis victi Poeni poenas 
alliteratio duplex 

Asin. III, 2,19 astutos artatos viros valentes virgatores 

Merc. 639 varum ventriosum, bucculentum, breviculum 

Merc. 630 claudu's cae<?us mutus mancus 

Trin. 818 eo ego crgo igitur intro 

Capt. iny 5,3: sator sartor scelerum et messor maxume 

Pseud. 994 
atque accipere argentum actutum mulieremque emittere 

Pseud. 1123 allit. dupl. (implicata.) 
a me accipiat atque amittat mulierem mecum 

Bacch. 628 
multa mala mi acria atque acerba 

Bacch. 490 
perdam perire me malis malim modis 

Mil. glor. 356 
minume malas — malae mihi solaest — superfit. 

Trin. 265 
praecipitavit peius perit — saxo saliat. 

ibid. 268 
profanum puplicum privatum habet hiulca 

ibid. 102 
— cives comedis — parvi pendere 

Trin. 829 
pauperibus parcere — ditis dampnare — domare 

Pseud. 217 
tu — tibi — tot — tam oleo onustos 

Mil. 198 
dolum doloso contra conservo 

Eud. III, 4,29 
tu'n trifurcifer 

Truc. IV, 1,5 
dona deamata acceptaque. 

Quo loco, quod Naekius observari vult, non negle- 
gendum esse existimo: monet enim sapicntissime, alteram 
alliterationem, quae si sola et destituta in finibus versus 
erraret, aures fugeret et ocujos, facillime evanesceret, sum- 
mopere adiuvari altera vel compluribus eam subsequenti- 
bus, cum (coniunctae et sibi respondentes) altera alteram 

sustineat, erigat, corroboret. Optime, nam minus animad- 
verteretur certe illud (Trin. 381) „atque antiquum", nisi 
sequeretur „senectus sustinet"; minus permulceret aures 
tritum illud „mores maiorum", nisi adiuvaretur illo „lau- 
dant lutitant collaudant" (q. 1. Trin. 292). 

Artificiosior quodammodo elegantiorque videtur allite- 
ratio, quae dicitur, implicata vel alternans, concinnitate 
quadam et complicatione (v. Pseud. 66 „comprehensiones 
artae amantum coinparum") insignis, vel ut sibi responde- 
ant a b b a, vel ut a b a b inter se congruant. 

Sed ne haec quidem ardua operosae Minervae opera 
exorta esse contendo, sed duce sane inveterato illo con- 
cordiae vocum amore ex ingenio poGtae lepidi effloruerunt. 

Quam iocose vel has luxurias variaverit Plautus, satis, 
spero, exempla illustratura esse, quae contuli: 

Trin. 1023 
surrupuerit currenti cursori solum 

Trin. 414 
apparere si sumas potest 

Pscud. 631 a b b a a (c c) 
vae tibi tu inventu ? s vero — (furcillet fidem) 

Men. 998 a b b a a a 
quid voltis vos; quid quaeritatis? quid — 

Bacch. 695 (a a) b c c b b. 
(vix videtur) fieri posse perge ac facilc confeceris 

Trin. 948 dupl. impl. a b b c c a 
dimittam — velle video — hos homin^s — mihi 

Bacch. 1196 (a a) b c c d d b 
(ne obnoxius) tilio sim et servo mel meum fiunt. 

Stich. 287 a b b c a d d c 
rex obstabit obviam regem — prius pervortito 

Poen. III, 1,27 a b b a (c c) 
vinceretis cervum cursu vel (grallatorem gradu) 

Curc. II, 3,73 abbccaac 
neque diem decct memorari neque noctc morarier 
Vcl sibi respoodent abab, non minus saepe aliis ainpli- 
ficata alliterationibus : 

Most. 347 a b a b b: 
da cito Delpbio cantharum circum 

Mil. 373 
mci sunt maiores siti 

ibid. 630 
pernix manibus pede mobiiis 

Mcn. 338 a b a a b a b 
minume hercle mirumst morem hunc merctrices habent. 

Pseud. 170 a a b a b 
puere prac cruminam pertundas cautiost 

Pseud. 365/6 dupl. iinplic. per duos vcr3us continuos 
progressa all. : ababacca 

fur! babae! fugitive! bombax! fraus populi planissume 
366: frandulente 

Trin. 574 abditior quodammodo allitcratio, scd ne hoc 
quidem loco eam aures attentas fugere posse existumo: 
„uumquam cdepol quoiquam expectatus 

Mil. glor. 1137 a b a b b b 
neminem videor nisi volumus conventum vos 

ibid. 1318 litera m, s, v iteratis luditur: 
a b c a c b 
matri si valerent mecum venisset simul 

Men. 306 a b c a b c a 
numquam vidi neque veni negas 

Mil. 190aaaabbab 
domi dolos domi delenifica facta domi fallacias 

Mil. 1161 a b a b 
lepide facete deludificari (artif.) 

Bacch. 108 
sequere — lotum — sedes lassitudinem 

Rud. I, 2,48 
Vqncri paravi vasa et puteum 

Rud. II, 1,13 
domum clanculum dormimus incenati 

Truc. IV, 3,52 
insipientes factum sapieutes feras. 

Non raro in Plauti fabulis duo (vel complures) versus 
continui vincuio alliterationis coniunguntur, velut 
si proximum prioris vcrsus verbum cum primo posterioris 
versus, vel si complura in utroque versu concinunt. Nam ne 
hac quidem itineris locgitudine plane debilitari potest 
alliteratio 

Stich. 276 pectus porto laetitia lubentiaque 
277 lubet — proloqui profecto 

Mil. glor. 348/9 

348 set — subparasitatur semper — proxumast 

349 primus — primo pulpamentum 
Bacch. 408 Lyde, leniter saeviunt sapiunt magis 

409 minus mirandumst 
Mil. 921 novi (indolem) nostri (ingenii) navis 

922 nempe novisti — (militem meum — mirum) 
Pseudol. 27 cur inclementer — lepidis literis 

28 lepidis — lepide 
Most. 800 liceret 

801 lucri — 
Merc. 303 ludum litterarium 

304 Lysimache 
Mil. 1358 mihi mi — mentem mores 

1359 mutandi muliebres mores 
Rud. III, 3,23 muliebri — miserae — mentem 

24 mihi mortis metus merabra 
Pseud. 180 — mammillae mellitae 

181 manipulatim munerigerulae 

Etiamsi secundi versus initio alienum quasi verbum inter- 
situm est, tamen alliteratio audiri potest 
Stich. 209 maxuma — misero mihi 

210 — me mancupia miserum male 
ibid. 420 multas — miserias mulcaverint 

421 multis miseriis 
Bacch. 579 — pulsat propudium 

580 — panem — pedes — potes 
Pseud. 372 — multa mala (dicta dixistis) mihi 

373 — mihi — miles (quinque quas — minas) 
Bacch. 1006 — porro perlego 

1007 pudet prodire pater 
per complures versu3 alliteratio continuata est in Stich. v. v. 
v. 174 parvo pater 

175 pausillo puero 

176 propter pauperiem repperi cf. Epid. V, 
1,18 — 23 (alliteratio litera p iterata). 



\ 

Theses. 



I. In Roinanorum usu alliterationis, quamvis quodam- 
modo alliterationi Germanorum siinilis sit, tamen 
rythmi figura, quam dicimus Stabreim, inveniri 
non potest. 
II. Alliteratiouem in vulgari Latinorum sermone diutius 
viguisse contendo, quam in scriptorum reliquiis eam 
comprehendere possimus. 

III. Cum in duarum gentium oratione alliteratio exsistit, 
per se testimonium satis firmum non est, eas pro- 
pinquiore affinitatis vinculo coniunctas esse, quam 
alias, quae hac sermonis forma careant. 

IV. Epitaphium A. Atilii Caiatini sive Calatini (v. Cic. 
de fin. II. 35, 116 et Cat. mai. 17, 61) sic restituen- 
dum esse opinor: 

oino honc ploirumai cosentiont gentes 
populi primario fuise viro. 



Vita. 

Natus sum Johannes Arthur Baske in oppido 
Ostcrode a. d. XI. Cal. Nov. a. h. s. LIV. patrc Johanne, 
matre Natalia e gente Sydow, quibus adhuc vivis laetor. 
Fidei addictus sum evangelicae. Nonnullis annis post 
pater in oppidum Heilsberg, deinde in vicum Finkenstein 
nominatum se contulit, ubi usque ad hoc tempus sacerdotis 
officio fungitur. 

Primis literarum rudimentis domi imbutus a. LXVI. 
in tertium ordinem gymnasii Mariaeinsulani, eo tcmpore 
Breitero, cui me perpetuo gratum fore confirmo, rectore 
florentis, receptus sum. Maturitatis tcstimonio impctrato a. 
LXXI. civibus universitatis literaruin Halcnsis adscriptus per 
bis sex menses theologorum imprimis scholis interfui. Deinde 
Regimontium migravi ibique usque ad annum LXXVI.philolo- 
gicis studiis et philosophicis operam dedi. Pcr hos quinque 
annos scholas audivi horum imprimis virorum clarissimorum : 
Beysehlag, Erdmann, Heym, Muller, Riehm, 
Schlottmann, Tholuck; deinde Regimonti Bergmann, 
Blumner, Friedlander, Jordan, Lehrs, Mauren- 
brecher, Rosenkranz, Schade. 

Quibus v.v. cl., qui studia mea auxcrunt benigneque 
me adiuverunt consilio et auxilio, gratiam debeo quam 
maximam. 

Per hiemem anni sequentis in domo patris versatus 
per aestatem exercitationes seminarii paedagogici a Schradero 
v. i. recti frequentavi. Tum usque ad Cal. Oct. a. 
LXXVIIL munere magistri auxiliarii in gymnasio regio 
oppidi Bartenstein functus sum. Cal. Dec. a. LXXVII. 
examen, quod dicitur „pro facultate docendi" superavi. 
a. LXXVIII/IX. Regimonti militiam sustiuui; auno post ma- 
gister ordinarius collegio magistrorum gymnasii Insterbur- 
gensis adnumeratus sum, unde Schraderi gratia a. LXXXI. 
magister ordinarius secundus in oppidum Wehlau vocatus 
sum. 

